**A Matematikai Szakterület Habilitációs követelményrendszere**

**A minimális követelmények az alábbiak:**

Tudományos teljesítményre vonatkozó követelmények

A pályázónak a PhD fokozat megvédése óta megírt, már megjelent vagy közlésre elfogadott tudományos publikáció tartalmazzanak legalább 6 átlagos idegen nyelvű folyóiratban megjelent átlagos színvonalú cikkeknek megfelelő új tudományos eredményt. Ha társszerzős dolgozatnál a pályázó közreműködése megállapítható, akkor a dolgozatot ennek megfelelően csökkentett súllyal kell figyelembe venni, ha viszont ilyen adat nem áll rendelkezésre, akkor úgy kell tekinteni, hogy a társszerzők a dolgozathoz azonos mértékben járultak hozzá, és a beszámított súlyt ennek megfelelően kell megállapítani.

A jelölt részletes szakmai önéletrajzában térjen ki minden olyan szempontra, mely tudományos tevékenységének megítélését befolyásolja. Csatolja tudományos dolgozatainak teljes listáját, valamint fontosabb tudományos előadásainak a listáját.

A pályázó teljes munkásságára vonatkozó hivatkozás listája legalább 10, különböző tudományos munkában megjelent független hivatkozást tartalmazzon. Külön jelölje meg azokat a hivatkozásokat, amelyek az tanúsítják, hogy a pályázó eredményeit felhasználták vagy továbbfejlesztették, és ezeket a hivatkozásokat célszerű rövid szövegkörnyezetes idézettel kiegészíteni.

Oktatási tevékenységre vonatkozó követelmények

A Habilitációs Szabályzat Természettudományi Karra vonatkozó részének 86. paragrafus (6) d) pontjában előírt -- a doktori fokozat megszerzése után a tudományterületen folytatott legalább 8 féléves, félévenként legalább egy kurzusnyi -- oktatói gyakorlat mellett kiegészítő követelmény, hogy a mesterszakos diploma megszerzése óta összességében legalább heti 32 órányi kurzusnak megfelelő oktatói gyakorlat dokumentumát is csatolni kell. A pályázó ennek dokumentálása kapcsán röviden térjen ki az általa oktatott órák jellegére (reguláris előadás, speciális előadás, gyakorlat) és számára.

A jelölt ismeretese egyéb oktatási tevékenységét is, így esetleges tankönyv – vagy jegyzet írást, oktatási segédanyagok készítését, doktoranduszok és szakdolgozók témavezetését, diákköri munka irányítását, és minden más olyan munkát, mely hozzájárulhat oktatási tevékenységének megítéléséhez.

A pályázó által benyújtott féléves kollégium és 3 habilitációs előadás tervezet olyan tárgyra vonatkozzék, mely szerepel a Matematikai Intézet tantervében.

Egyéb

A habilitációs eljárás részben vagy egészben angol nyelven is lefolytatható, kérjük azonban az erre vonatkozó igény előzetes jelzését. Minden más nyelv esetén a Matematikai SzHB előzetes hozzájárulása szükséges.